**Készítette: Andrássyné Kálmánchey Erika**

**Debreceni Bolyai János Általános Iskola és Alapfokú Művészeti Iskola**

**Óravázlat: Somfai Anna: Varázssárkány című verséhez**

**Célok:** A vers mondanivalójának megértése, befogadása.

A tanulók verselemzési jártasságának fejlesztése.

Helyes és kifejező versolvasás gyakorlása

**A foglalkozás tartalma**

**Hangulati előkészítés** Alakítsunk kört. Fogjátok meg egymás kezét. Csukjátok be a szemeteket és képzeletben bújjatok egy sárkány bőrébe.

Ki milyennek látta magát a sárkány bőrében? Spontán nyilatkozatok meghallgatása.

**Célkitűzés**

A mai foglalkozáson a Szitakötő című folyóirat nyári számában megjelent Somfai Anna: Varázssárkány című versével ismerkedünk meg.

**A költőnő bemutatása**

Somfai Anna 1971-ben született a Tolna megyei Pincehelyen. Székesfehérváron nőtt fel. Részecskefizikus. Családjával Budapesten él. Verset és prózát ír. 2014 óta jelennek meg írásai.

**A vers tanítói bemutatása**

Megfigyelési szempont: Fejeteket hajtsátok le a padra, csukjátok be a szemeteket!

Milyen kép jelenik meg előttetek a vers a vers hallgatása közben? Milyen a vers hangulata,

Spontán nyilatkozatok meghallgatása.

A vers újra olvasása (jó olvasó tanuló)

Milyen szabályok találhatók a versben? Hány versszakból áll a vers? Hány sorosak a versszakok?

*Ellenőrzés*

**A vers újra olvasása önállóan**

1. csoport: Húzzátok alá a versben található főneveket!
2. csoport: Keretezzétek be a versben előforduló igéket!
3. Mely sorok ismétlőnek? Hol helyezkednek el a rímek, húzzátok alá zöld színessel! Rímképlet megállapítása

*Ellenőrzés*

Gyakoroljuk a vers olvasását, szünetek, fő és mellékhangsúlyok figyelembevételével.

Készítsetek illusztrációt a vershez! Tetszőleges technikát alkalmazzatok.

**A foglalkozás értékelése**